|  |
| --- |
| **PRAVILNIK**  **O NAČINU VOĐENJA EVIDENCIJE O BIOCIDNIM PROIZVODIMA**  *("Sl. glasnik RS", br. 28/2011)* |

**Član 1**

Ovim pravilnikom propisuje se način na koji je nosilac rešenja o upisu biocidnog proizvoda u Privremenu listu za dostavljanje tehničkog dosijea (u daljem tekstu: nosilac rešenja), odnosno nosilac odobrenja za stavljanje u promet biocidnog proizvoda (u daljem tekstu: nosilac odobrenja) dužan da vodi evidenciju o količinama biocidnog proizvoda stavljenog u promet, ukupnom prometu biocidnog proizvoda ostvarenog u prethodnoj godini, količinama zaliha, količinama biocidnog proizvoda povučenog sa tržišta i licima kojima je biocidni proizvod prodat, odnosno ustupljen; kao i način na koji je profesionalni korisnik dužan da vodi evidenciju o količinama nabavljenih biocidnih proizvoda, količinama zaliha, količinama upotrebljenih biocidnih proizvoda i o nameni za koju su upotrebljeni.

**Član 2**

Evidenciju o količinama biocidnog proizvoda stavljenog u promet, ukupnom prometu biocidnog proizvoda ostvarenog u prethodnoj godini, količinama zaliha, količinama biocidnog proizvoda povučenog sa tržišta i licima kojima je biocidni proizvod prodat, odnosno ustupljen, nosilac rešenja, odnosno nosilac odobrenja dužan je da vodi na Obrascu 1. koji čini sastavni deo ovog pravilnika.

**Član 3**

Evidenciju o količinama nabavljenih biocidnih proizvoda, količinama zaliha, količinama upotrebljenih biocidnih proizvoda i o nameni za koju su upotrebljeni, profesionalni korisnik dužan je da vodi na Obrascu 2. koji čini sastavni deo ovog pravilnika.

**Član 4**

Evidencije iz čl. 2. i 3. ovog pravilnika moraju da se vode i u obliku elektronske baze podataka prema trgovačkom imenu biocidnog proizvoda za koji je doneto rešenje o upisu biocidnog proizvoda u Privremenu listu za dostavljanje tehničkog dosijea ili izdato odobrenje za stavljanje u promet biocidnog proizvoda.

**Član 5**

Podaci iz evidencije iz člana 2. ovog pravilnika koji se dostavljaju Agenciji za hemikalije do 31. marta, kao i podaci iz evidencije iz člana 3. ovog pravilnika koji joj se dostavljaju na zahtev, moraju da se dostave u štampanom, odnosno elektronskom obliku i da budu potpisani od strane ovlašćenog lica i da imaju pečat, odnosno kvalifikovani potpis.

**Član 6**

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".

**OBRAZAC 1.**

|  |  |
| --- | --- |
| **Nosilac rešenja o upisu biocidnog proizvoda u Privremenu listu/nosilac odobrenja za stavljanje biocidnog proizvoda u promet** | |
| Naziv |  |
| PIB |  |
| Matični broj |  |
| Adresa |  |
| Odgovorno lice |  |
| Broj telefona |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Podaci o biocidnom proizvodu** | | | | | | | **Godina** |  |
| Trgovačko ime biocidnog proizvoda | Količina stavljena u promet (kg) | | Ukupan promet biocidnog proizvoda ostvaren u prethodnoj godini (kg) | Količina zaliha (kg) | Količina povučena sa tržišta (kg) | Podaci o licima kojima je biocidni proizvod prodat, odnosno ustupljen | | |
| Proizvodnjom | Uvozom | Naziv | Adresa | PIB |
|  |  |  |  |  |  |  |  |  |
|  |  |  |
|  |  |  |
|  |  |  |  |  |  |  |  |  |
|  |  |  |
|  |  |  |
| Datum zaključenja evidencije: Ime i prezime ovlašćenog lica: Potpis ovlašćenog lica: | | | | | | | | |

**OBRAZAC 2.**

|  |  |
| --- | --- |
| **Profesionalni korisnik biocidnog proizvoda** | |
| Naziv |  |
| PIB |  |
| Matični broj |  |
| Adresa |  |
| Odgovorno lice |  |
| Broj telefona |  |

|  |  |  |  |  |  |  |
| --- | --- | --- | --- | --- | --- | --- |
| **Podaci o biocidnom proizvodu** | | | | | **Godina** |  |
| Trgovačko ime biocidnog proizvoda | Nabavljena količina (kg) | Upotrebljena količina (kg) | Količina zaliha (kg) | Namena za koju je upotrebljen biocidni proizvod | | |
|  |  |  |  |  | | |
|  |  |  |  |  | | |
|  |  |  |  |  | | |
| Datum zaključenja evidencije: Ime i prezime ovlašćenog lica: Potpis ovlašćenog lica: | | | | | | |